**Līgums Nr. SKUS 576/16**

**Grīdu vaskošanas pakalpojums**

Rīgā 2016.gada 20.jūlijā

**Valsts sabiedrība ar ierobežotu atbildību “Paula Stradiņa klīniskā universitātes slimnīca”**, reģ.Nr.40003457109, tās valdes locekles Elitas Bušas personā, kura rīkojas saskaņā ar statūtiem, turpmāk - **Pasūtītājs**, no vienas puses, un

**sabiedrība ar ierobežotu atbildību “Clean R”**,reģ.Nr. 40003682818, tās prokūrista Guntara Levica personā, kurš rīkojas saskaņā ar prokūru, turpmāk – Izpildītājs no otras puses,

abi kopā un katrs atsevišķi saukti - Puses, pamatojoties uz iepirkuma „Grīdu vaskošanas pakalpojums” (iepirkuma id. Nr.PSKUS 2016/101) rezultātiem noslēdz šādu līgumu, turpmāk tekstā saukts Līgums:

1. **Līguma priekšmets**
	1. Izpildītājs pēc Pasūtītāja pieprasījuma apņemas sniegt grīdu vaskošanas pakalpojumus(turpmāk tekstā – Pakalpojumi) Paula Stradiņa klīniskā universitātes slimnīcā (turpmāk tekstā – Objekts) saskaņā ar Tehnisko piedāvājumu (Līguma 1.pielikums).
	2. Līguma kopējā maksimālā summa par Pakalpojumu sniegšanu nedrīkst pārsniegt 6611,57 EUR (seši tūkstoši seši simti vienpadsmit *euro* un 57 centi) bez pievienotās vērtības nodokļa (turpmāk – PVN). PVN Piegādātājs aprēķina un iekļauj rēķinos atbilstoši Pievienotās vērtības nodokļa likuma nodokļa procenta likmēm un noteikumiem.
	3. Viena kvadrātmetra grīdu vaskošanas izmaksas norādītas Finanšu piedāvājumā (Līguma 2.pielikums). Finanšu piedāvājumā norādītās izmaksas ietver nepieciešamo izejmateriālu, mehānismu un inventāra izmaksas, nodokļu, nodevu, transporta pakalpojumu un citus izdevumus, izņemot PVN.
	4. Pasūtītājam Līguma darbības laikā nav pienākums pasūtīt Pakalpojumus par visu Līguma kopējo maksimālo summu.
2. **Izpildītāja pienākumi un tiesības**
	1. Izpildītājs apņemas uzsākt Pakalpojumu sniegšanu pēc Pasūtītāja pieprasījuma ne vēlāk kā 3 (trīs) darba dienu laikā.
	2. Izpildītājs apņemas atlīdzināt Pasūtītājam materiālos zaudējumus, kas radušies tā tehnisko darbinieku nolaidības vai iekārtu vainas dēļ, sniedzot Pakalpojumus.
	3. Visa Pakalpojumu sniegšanai paredzētā tehnika un speciālais inventārs ir Izpildītāja īpašums, un viņš ir tiesīgs ar to rīkoties pēc saviem uzskatiem, nekaitējot Pasūtītāja interesēm.
	4. Izpildītājam ir tiesības saņemt samaksu par Pasūtītājam sniegtajiem Pakalpojumiem atbilstoši Līguma noteikumiem.
	5. Kontaktpersona Līguma ietvaros no Izpildītāja puses ir Armands Sviķis, tālr. 26670136, 67111001, e-pasts: armands.svikis@cleanr.lv, kc@cleanr.lv .
3. **Pasūtītāja pienākumi un tiesības**
	1. Pasūtītājs 3 (trīs) darba dienas pirms Pakalpojumu sniegšanas nepieciešamības piesaka tos Izpildītājam, norādot nepieciešamo Pakalpojumu apjomu un laiku.
	2. Pasūtītājs apņemas nodrošināt tādus darba apstākļus, kas nekavē un netraucē veikt Izpildītāja pienākumus. Pasūtītājs var mainīt dienas, kas paredzētas darba izpildei, savstarpēji vienojoties ar Izpildītāju.
	3. Ja Pasūtītāja vai tā darbinieku vainas vai neuzmanības dēļ Izpildītāja tehnika vai inventārs tiek bojāti, Pasūtītājs atlīdzina Izpildītājam nodarītos zaudējumus saskaņā ar abpusēji parakstītu defektācijas aktu.
	4. Pasūtītāja pienākums ir veikt savlaicīgu samaksu par saņemtajiem pakalpojumiem saskaņā ar saņemto nodošanas - pieņemšanas aktu un rēķinu atbilstoši Līguma termiņiem un norādītajiem apjomiem.
	5. Ja Pasūtītājam ir radušās pamatotas pretenzijas pret paveikto Pakalpojumu, tad tiek sastādīts akts, kurā tiek norādīti nepaveiktie jeb nekvalitatīvi veiktie Pakalpojumi, kā arī termiņi, kuru laikā ir jāizpilda neveiktie Pakalpojumi vai jāveic korekcijas Pakalpojumu izpildē.
	6. Ja ir iestājušies Līguma 2.2. punktā minētie apstākļi, un Pasūtītājam ir nodarīti materiālie zaudējumi, Pasūtītājs apņemas iesniegt Izpildītājam pamatotu pretenziju rakstveidā, ne vēlāk kā 5 (piecu) dienu laikā pēc zaudējumu konstatēšanas brīža.
	7. Kontaktpersona Līguma ietvaros no Pasūtītāja puses ir Jānis Kaktiņš, tālr. 29405558, e-pasts: janis.kaktins@stradini.lv.
4. **Apmaksas noteikumi**
	1. Izpildītājs pēc katras Pakalpojuma sniegšanas daļas sagatavo nodošanas - pieņemšanas aktu par izpildītiem Pakalpojumiem un iesniedz to Pasūtītājam kopā ar rēķinu.
	2. Pasūtītājs 5 (piecu) dienu laikā saskaņo iesniegto Pakalpojumu nodošanas – pieņemšanas aktu vai sniedz motivētus iebildumus par sniegto Pakalpojumu apjomu un/vai kvalitāti.
	3. Pasūtītājs apņemas veikt savlaicīgu samaksu par veiktajiem Pakalpojumiem ne vēlāk kā 30 (trīsdesmit) dienu laikā pēc Pakalpojumu nodošanas – pieņemšanas akta un rēķina saņemšanas un parakstīšanas. Savlaicīgas samaksas neveikšanas gadījumā tiek noteikts līgumsods 0,2 % apmērā no nenomaksātās summas par katru nokavēto kalendāro dienu, bet ne vairāk kā 10% (desmit procenti) no Līguma 1.2. punktā norādītās summas.
	4. Ja Izpildītājs nav uzsācis Pakalpojumu 2.1.punktā noteiktajā termiņā vai nav savlaicīgi novērsis saskaņā ar Līguma 3.5.punktu laikā nepaveiktos vai nekvalitatīvi veiktos Pakalpojumus, Izpildītājs maksā līgumsodu 0,2 % apmērā no nepaveikto vai nekvalitatīvi veikto Pakalpojumu summas m2  par katru nokavēto dienu, bet ne vairāk kā 10% (desmit procenti) no Līguma 1.2.punktā norādītās summas.
	5. Par samaksas datumu tiek uzskatīta diena, kad nauda tiek ieskaitīta Izpildītāja norādītā bankas kontā.
5. **Nepārvaramas varas apstākļi**
	1. Ja Pasūtītājs vai Izpildītājs pilnīgi vai daļēji nevar izpildīt savas saistības tādu apstākļu dēļ, kurus izraisījušas jebkāda veida dabas stihijas, laika apstākļi, militārās akcijas, blokāde vai citi nepārvaramas varas apstākļi, saistību izpildes termiņi tiek pagarināti par termiņu, kas vienāds ar termiņu, kurā pastāv nepārvaramas varas radītie apstākļi.
	2. Nepārvaramas varas apstākļu iestāšanās ir jāapstiprina ar attiecīgu kompetentu iestāžu izziņu, vai jāpierāda Pusei, kas atsaucas uz nepārvaramas varas apstākļiem. Puses nekavējoties informē viena otru par šādu apstākļu iestāšanos un veic visus nepieciešamos pasākumus, lai nepieļautu Pusēm zaudējumu rašanos, izpildot Līgumu.
	3. Ja šie apstākļi ilgst vairāk par diviem mēnešiem, tad Pusēm ir tiesības lauzt Līgumu un tādā gadījumā nevienai no pusēm nav tiesības uz zaudējumu atlīdzību.
	4. Pusei, kurai kļuvis neiespējams izpildīt saistības minēto apstākļu dēļ, nekavējoties rakstiski jāpaziņo otrai pusei par šādu apstākļu rašanos.
6. **Līguma darbības laiks**
	1. Līgums stājas spēkā ar tā parakstīšanas brīdi un ir spēkā vienu gadu vai līdz tiek sasniegta Līguma 1.2.punktā noteiktā summa, atkarībā no tā, kurš nosacījums iestājas ātrāk.
	2. Pusēm ir tiesības vienpusēji pārtraukt Līgumu 20 (divdesmit) darbdienas iepriekš par to rakstiski brīdinot otru Pusi. Par brīdinājumu tiek uzskatīts rakstveidā noformēts un otrai Pusei nosūtīts paziņojums.
	3. Pasūtītājam ir tiesības vienpusēji pārtraukt Līgumu saskaņā ar Līguma 6.2.punktu, ja iestājies vismaz viens no šādiem gadījumiem:
		1. notikusi Izpildītāja labprātīga vai piespiedu likvidācija;
		2. pret Izpildītāju uzsākta maksātnespējas procedūra;
		3. Izpildītājs atkārtoti, noteiktajos termiņos neveic Pakalpojumu vai veic Pakalpojumu nekvalitatīvi.
	4. Izpildītājam ir tiesības vienpusēji pārtraukt Līgumu saskaņā ar Līguma 6.2.punktu, ja iestājies vismaz viens no šādiem gadījumiem:
		1. notikusi Pasūtītāja labprātīga vai piespiedu likvidācija;
		2. pret Pasūtītāju uzsākta maksātnespējas procedūra;
		3. Pasūtītājs atkārtoti neveic maksājumus Līguma 4.3.punktā noteiktajā termiņā.
7. **Nobeiguma nosacījumi**
	1. Visi Līguma grozījumi un papildinājumi tiek noformēti rakstveidā, un pēc to parakstīšanas tie kļūst par Līguma neatņemamu sastāvdaļu.
	2. Abas Puses apņemas veikt visu iespējamo, lai visi strīdīgie jautājumi, domstarpības un pretenzijas, kas saistītas ar Līgumu, tiktu risinātas pārrunu ceļā.
	3. Gadījumā, ja Puses nespēj atrisināt jebkuru radušos strīdu, domstarpību vai prasību, kas izriet no Līguma, kas skar to vai tā pārkāpšanu, izbeigšanu vai spēkā neesamību, strīds tiks galīgi izšķirts Latvijas Republikas tiesā saskaņā ar spēkā esošo LR likumdošanu.
	4. Līgums sagatavots uz 6 (sešām) lapām, tajā skaitā Līguma 1.pielikums „Tehniskais piedāvājums”, 2.pielikums „Finanšu piedāvājums”, kas ir neatņemamas Līguma sastāvdaļas, 2 (divos) eksemplāros, no kuriem viens ir Pasūtītājam un otrs Izpildītājam. Abiem Līguma eksemplāriem ir vienāds juridiskais spēks.
8. **Pušu juridiskās adreses un rekvizīti.**

|  |  |
| --- | --- |
|  **VSIA „Paula Stradiņa klīniskās** **universitātes slimnīca”**Juridiskā adrese:Pilsoņu iela 13, Rīga, LV - 1002Tālrunis: 67069996Reģ. Nr. 40003457109Banka: SEB bankaBankas kods: UNLALV2XN/konts: LV93UNLA0003029467144\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_valdes locekle E.Buša | **SIA „Clean R”**Juridiskā adrese: Vietalvas iela 5, Rīga, LV-1009Tālrunis: 67111001Reģ. Nr. 40003682818Banka: AS Nordea Bank AB Latvijas filiāleN/konts: LV28NDEA0000080377740\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Prokūrists G.Levics |